wannaphong/clean_thaiwikipedia huggingface dataset:
# จักรพรรดิโคโนเอะ
จักรพรรดิโคโนเอะ (16 มิถุนายน ค.ศ. 1139 – 22 สิงหาคม ค.ศ. 1155) เป็นจักรพรรดิญี่ปุ่นองค์ที่ 76Imperial Household Agency (Kunaichō):  近衛天皇 (76) ตามลำดับการสืบราชบัลลังก์แบบดั้งเดิมPonsonby-Fane, Richard. (1959). The Imperial House of Japan, pp. 80.

รัชสมัยของโคโนเอะอยู่ในช่วง ค.ศ. 1142 ถึง 1155Titsingh, Isaac. (1834).  Annales des empereurs du Japon, pp. 186–188; Brown, Delmer et al. (1979). Gukanshō, pp. 324–326; Varley, H. Paul. (1980). Jinnō Shōtōki. p. 205.

 พระราชวงศ์ 
ก่อนสืบราชบัลลังก์ดอกเบญจมาศ พระองค์มีพระนามเดิม (อิมินะ)Brown, pp. 264. [Up until the time of Emperor Jomei, the personal names of the emperors (their imina) were very long and people did not generally use them.  The number of characters in each name diminished after Jomei's reign.] ว่า เจ้าชายนาริฮิโตะ (体仁親王)Brown, p. 324; Varley, p. 205. หรือ เจ้าชายโทชิฮิโตะTitsingh,  p. 186.

พระองค์เป็นพระราชโอรสองค์ที่ 8 ของจักรพรรดิโทบะ พระมารดาของพระองค์คือฟูจิวาระ โนะ นาริโกะ (1117–1160) พระมเหสีในจักรพรรดิโทบะKitagawa, H. (1975). The Tale of the Heike, p. 240.

โคโง: ฟูจิวาระ โนะ ทาชิ (藤原多子) ธิดาในโทกูไดจิ คินโยชิและบุตรีบุญธรรมในฟูจิวาระ โนะ โยรินางะ ภายหลังได้อภิเษกกับจักรพรรดินิโจและกลายเป็นพระราชมารดาบุญธรรมของจักรพรรดิโรกูโจ

ชูงู: ฟูจิวาระ โนะ ชิเมโกะ (藤原呈子) ภายหลังเป็น คูโจอิง (九条院) ธิดาในฟูจิวาระ โนะ โคเรมิจิและบุตรีบุญธรรมในฟูจิวาระ โนะ ทาดามิจิ

 เหตุการณ์ในพระชนม์ชีพของจักรพรรดิโคโนเอะ 
เจ้าชายนาริฮิโตะได้รับการประกาศพระนามแต่งตั้งให้เป็นรัชทายาทไม่นานหลังจากที่พระองค์ประสูติในปี ค.ศ. 1139 และพระองค์ได้รับการประกาศให้เป็นจักรพรรดิเมื่อพระชนมายุเพียง 3 พรรษา

 ปีเอจิที่  1, เดือน 3 (ค.ศ. 1141): อดีตจักรพรรดิโทบะโกนพระเกศาและกลายเป็นพระภิกษุเมื่อพระชนมายุเพียง 39 พรรษาTitsingh,  p. 185.
 ปีเอจิที่ 1, วันที่ 7 เดือน 12 (永治元年; ค.ศ. 1141): ปีที่ 18 ในรัชสมัยของจักรพรรดิซูโตกุ (崇德天皇十八年) องค์จักรพรรดิได้สละราชบัลลังก์และสืบราชบัลลังก์โดยพระอนุชาของพระองค์ พระโอรสองค์ที่ 8 ของอดีตจักรพรรดิโทบะ หลังจากนั้นไม่นาน จักรพรรดิโคโนเอะก็ได้สืบทอดราชบัลลังก์ดอกเบญจมาศอย่างเป็นทางการTitsingh,  p. 186; Brown, p. 324; Varley, p. 44. [A distinct act of senso is unrecognized prior to Emperor Tenji; and all sovereigns except Jitō, Yōzei, Go-Toba, and Fushimi have senso and sokui in the same year until the reign of Go-Murakami.]

สมัยนั้นคัมปากุคือ ฟูจิวาระ โนะ ทาดามิชิ กลายเป็นเซ็ชโชหรือผู้สำเร็จราชการแทนพระองค์ อดีตจักรพรรดิโทบะยังคงกำกับดูแลกิจการทั้งหมดของราชสำนัก ในขณะที่อดีตจักรพรรดิซูโตกุไม่มีพระราชอำนาจใด ๆ ความขัดแย้งนี้ส่งผลให้เกิดความขัดแย้งมากมายตามมาในรัชสมัยของจักรพรรดิโคโนเอะ

 ปีโคจิที่ 2 เดือน 1 (2年康治1月, ค.ศ. 1143): อดีตจักรพรรดิโทบะอิน ซึ่งรู้จักกันในพระอิสริยยศไดโจโฮโอหรือโฮโอ (太上法皇) ได้เสด็จไปเยี่ยมพระมารดาของพระองค์

พระราชพงศาวลี
# ตูคอลา
ตูคอลา  เป็นเมืองทางตอนเหนือของประเทศโปแลนด์ อยู่ในเขตจังหวัดกูยาวือ-ปอมอแช มีเนื้อที่ 17.69 ตารางกิโลเมตร ในปี ค.ศ. 2012 มีประชากร 20,185 คน ในช่วงการแบ่งโปแลนด์ครั้งที่หนึ่ง เมืองได้ถูกรวมเข้ากับราชอาณาจักรปรัสเซีย

ในช่วงสงครามโลกครั้งที่สอง เมืองตูคอลาพร้อมกับส่วนที่เหลือของภูมิภาคถูกยึดโดยนาซีเยอรมนี หลังจากเยอรมันพ่ายแพ้ เมืองได้อยู่ภายใต้การปกครองของโปแลนด์ และชาวเยอรมันได้ถูกขับไล่ออกจากเมือง

 แหล่งข้อมูลอื่น 
Municipal website 
Map via mapa.szukacz.pl  
Satellite photo from Google Maps
# ฐนิชา ดิษยบุตร
นันทธิดา ดิษยบุตร หรือชื่อในวงการ ฐนิชา ดิษยบุตร ชื่อเล่น อั้ม เป็นนักแสดงชาวไทย มีผลงานส่วนใหญ่กับสังกัดอาร์เอส

 ประวัติ 
ฐนิชา ดิษยบุตร หรือชื่อจริง นันทธิดา ดิษยบุตรหลายคนจำได้ดี !! นางเอกยุค90 "อั้ม ฐนิชา" หายหน้าไปนาน และนี่คือภาพปัจจุบันของเธอ !? (ชื่อเล่น: อั้ม) เกิดเมื่อวันที่ 29 ธันวาคม พ.ศ. 2520 จบการศึกษาระดับปริญญาตรีที่ มหาวิทยาลัยหอการค้าไทย เป็นทั้งนักแสดง และนางแบบนิตยสารชาวไทย จากการชักนำของ อานนท์ มิ่งขวัญตา (หรือพจน์ อานนท์) รุ่นเดียวกับ โด่ง สิทธิพร นิยม ชาช่า อัลเทอร์เมท ฌัชฌา รุจินานนท์ สโรชา วาทิตตพันธ์ เริ่มมีผลงานถ่ายโฆษณา และถ่ายแบบนิตยสารวัยรุ่น เช่น HEART, เธอกับฉัน, สุดสัปดาห์, นิตยสารอานนท์ เป็นต้น

เริ่มมีชื่อเสียงจากการแสดงภาพยนตร์ 18 ฝน คนอันตราย ซึ่งเป็นผลงานกำกับของพจน์ อานนท์ (ฉายในโรงภาพยนตร์เมื่อ 14 พฤศจิกายน 2540) จากนั้นได้มีผลงานละครโทรทัศน์กับทางบริษัท อาร์เอส โปรโมชั่น ได้แก่ ไฟสิ้นเชื้อ, คินตามณีที่นี่มีรัก, บ้านสีขาวกับดาวดวงเดิม เป็นต้น

ด้านชีวิตส่วนตัว สมรสกับ นายกิติพงศ์ มุตตามระ (อุ้ม) ผู้จัดการฝ่ายสินเชื่อบุคคล ธนาคารกรุงศรีอยุธยา สำนักงานใหญ่ โดยจัดพิธีฉลองมงคลสมรส หลังจากทั้งคู่เข้าพิธีหมั้นและหลั่งน้ำสังข์ไปแล้ว เมื่อวันที่ 27 ธันวาคม พ.ศ. 2550ฉลองมงคลสมรส "อั้ม-ฐนิชา ดิษยบุตร" สุดชื่นมื่น และในปัจจุบันเธอมีบุตรสาว1คน คือ น้องน้ำปั่น (ชื่อจริง: ดังฝัน มุตตามระ)

 ผลงาน 
 ละครโทรทัศน์ 
 ละครเรื่อง ภพรัก ช่อง 3 (พ.ศ. 2542)
 ละครเรื่อง บ้านไร่-เรือนรัก ช่อง 3 (พ.ศ. 2542)
 ละครเรื่อง มะนาวหวาน ช่อง 3 (พ.ศ. 2542)
 ละครเรื่อง อรุณสวัสดิ์ ช่อง 3 (2542)
 ละครเรื่อง สังข์ทอง รับบท นางรจนา ช่อง 3 (2543)
 ละครเรื่อง หลวงตา ช่อง 3 (2543) แสดงคู่กับ เพ็ญเพชร เพ็ญกุล
 ละครเรื่อง คินตามณี ที่นี่มีรัก ช่อง 3 (2544)
 ละครเรื่อง พระรถเสน ช่อง 3 (2544)
ละครเรื่อง บ้านสีขาวกับดาวดวงเดิม ไอทีวี (2545) รับบท ฟ้าอารียา นอบน้อม (ฟ้า)
 ละครเรื่อง ไฟสิ้นเชื้อ ช่อง 7 (2546)
 ละครเรื่อง ฝันกลางตะวัน ช่อง 7 (2546)
 ละครเรื่อง กาเหว่าที่บางเพลง ช่อง 3 (2546) รับบท พิม
 ละครเรื่อง ไผ่กำเพลิง ช่อง 3 (2547)
 ละครเรื่อง เพื่อน ช่อง 5 (2547)
 ละครเรื่อง เขยมะริกัน ช่อง 3 (2548)

 ภาพยนตร์ 
 18 ฝน คนอันตราย รับบท...อั้ม (14 พ.ย. 40)
 กาลครั้งหนึ่ง...ชั่วนิรันดร์ คู่กับ สุพจน์ จันทร์เจริญ (ภาพยนตร์วีซีดี)
 ศพไร้เงา คู่กับ ทัช ณ ตะกั่วทุ่ง (ภาพยนตร์วีซีดี)
 The Haunted Bogie โบกี้เฮี้ยน รับบท...แสงเดือน (1 ก.ย. 49)
 วัยเป้งนักเลงขาสั้น 2 รับบท ...... (23 ต.ค.67)

 มิวสิควีดีโอ 
 เพลง ด้วยแรงอธิษฐาน (พ.ศ. 2539) ศิลปิน แหม่ม พัชริดา วัฒนา
 เพลง เพียงจำไว้ (พ.ศ. 2539) ศิลปิน โดม ปกรณ์ ลัม
 เพลง ยกพลขึ้นบก (พ.ศ. 2540)ศิลปิน แก๊งโฟร์
 เพลง หนังสือเพลง (พ.ศ. 2543)ศิลปิน แหม่ม พัชริดา วัฒนา
# ฟุตบอลทีมชาติออสเตรีย
ฟุตบอลทีมชาติออสเตรีย  เป็นทีมฟุตบอลตัวแทนในระดับทีมชาติของออสเตรีย ประเทศในภูมิภาคยุโรปกลาง ปัจจุบันอยู่ภายใต้การดูแลของสมาคมฟุตบอลออสเตรีย

ทีมชาติออสเตรียมีทีมชาติคู่ปรับคือทีมชาติฮังการี

ประวัติ
สมาคมฟุตบอลออสเตรียก่อตั้งในวันที่ 18 มีนาคม ค.ศ. 1904 ในจักรวรรดิออสเตรีย-ฮังการี ส่วนประวัติในระดับสากลของออสเตรีย เริ่มต้นขึ้นในทศวรรษที่ 30 เมื่อได้รับการขนานนามให้เป็น "ทีมมหัศจรรย์" จากรูปแบบการเล่นที่สวยงามและมีประสิทธิภาพ และมีสถิติไม่แพ้ใครติดต่อกันถึง 14 นัด ในช่วง ค.ศ. 1931–32 และเข้าร่วมฟุตบอลโลก 1934 โดยถูกจัดให้เป็นทีมหนึ่งที่มีโอกาสคว้าแชมป์ไปครอง แต่ในรอบรองชนะเลิศออสเตรียแพ้ต่ออิตาลี ซึ่งต่อมาอิตาลีก็ได้แชมป์ไปในท้ายที่สุด

ออสเตรียประสบความสำเร็จสูงสุดในฟุตบอลโลก 1954 เมื่อเป็นทีมที่ได้ถึงอันดับ 3 จนถึงปัจจุบันออสเตรียผ่านเข้าไปเล่นในฟุตบอลโลกรอบสุดท้ายมาแล้ว 7 ครั้ง โดยครั้งสุดท้ายคือฟุตบอลโลก 1998 โดยมี โทนี โพลสเตอร์ และแอนเดรียส แฮร์โซก โดยทั้งคู่เป็นผู้เล่นคนสำคัญจากบุนเดิสลีกา จากนั้นออสเตรียก็ถึงจุดที่ต้องเปลี่ยนถ่ายตัวผู้เล่นในยุคต่อมา ซึ่งต้องใช้เวลานานในการจะมีผู้เล่นที่มีความสามารถขึ้นมาสู่ระดับทีมชาติ 

ในฟุตบอลชิงแชมป์แห่งชาติยุโรป ออสเตรียก็ไม่มีวี่แววว่าจะผ่านเข้าไปได้เล่นอีกเลย เมื่อเป็นยุคของการเปลี่ยนถ่ายตัวผู้เล่น โดยในปี ค.ศ. 2008 ก็ได้ใช้สิทธิในการเป็นเจ้าภาพร่วมกับสวิตเซอร์แลนด์ ผ่านเข้าไปเล่นรอบสุดท้ายได้ แต่ก็ต้องตกรอบแรกไปอย่างที่เก็บคะแนนได้เพียงแต้มเดียวเท่านั้นเอง

ในฟุตบอลชิงแชมป์แห่งชาติยุโรป 2016 ออสเตรียก็ได้ผ่านเข้าไปร่วมแข่งขันด้วย โดยมีผลงานที่ยอดเยี่ยมคือการเอาชนะสวีเดนไปได้ถึง 1–4 ถึงสวีเดนในรอบคัดเลือกเมื่อปี ค.ศ. 2015  ออสเตรียอยู่ในกลุ่มเอฟ เช่นเดียวกับ โปรตุเกส, ฮังการี และไอซ์แลนด์ โดยลงแข่งขันนัดแรกพบกับฮังการี ในวันที่ 14 มิถุนายน ค.ศ. 2016 ที่สนามนูโวสตาดเดบอร์โด ในเมืองบอร์โด

ผู้เล่นคนสำคัญ
 เดวิด อาลาบา

 อดีตผู้เล่นคนสำคัญ 
 มาเธียส ซินเดลาร์
 โทนี โพลสเตอร์
 แอนเดรียส แฮร์โซก
 อเล็กซ์ แมนนิงเกอร์
 มาร์โก อาร์เนาโตวิช
 คริสเตียน ฟุกส์
 เควิน วิมเมอร์
 ซลัตโก ยูนูโซวิช
 มาร์ติน ฮาร์นิก
 มาร์ก ยานโก
 อิวิก้า วาสติก

ชุดแข่งขันแบ่งตามปี

ออสเตรียได้ใช้ชุดแข่งของพูมามาตั้งแต่ปี ค.ศ. 1978

หมายเหตุ
# กรดเอลลาจิก
กรดเอลลาจิก  เป็นสารฟีนอลธรรมชาติและเป็นสารไดแล็กโทนของกรดเฮกซะไฮดรอกซีไดฟีนิก พืชสังเคราะห์กรดเอลลาจิกจากกระบวนการไฮโดรไลซิสสารกลุ่มแทนนิน เช่น เอลลาจิแทนนินAscacio-Valdés JA et al. (2011) Review: Ellagitannins: Biosynthesis, biodegradation and  biological properties Journal of Medicinal Plants Research Vol. 5(19):4696-4703 และเจรานิอินDavid S. Seigler Plant Secondary Metabolism. Springer, 1998. ร่างกายมนุษย์สามารถย่อยสลายกรดเอลลาจิกได้ผ่านยูโรลิทิน

กรดเอลลาจิกถูกค้นพบในปี ค.ศ. 1831 โดยอ็องรี บราคอนโน นักเคมีชาวฝรั่งเศส ต่อมาในปี ค.ศ. 1905 มักซีมีเลียน นีเรนสไตน์เตรียมสารนี้ได้จากพืชหลายชนิด เช่น ทับทิม สมอไทยและเปลือกต้นโอ๊ค ยูเลียส นิวบรอนเนอร์เป็นบุคคลแรกที่สังเคราะห์กรดเอลลาจิกจากการให้ความร้อนกรดแกลลิกกับกรดอาร์เซนิกหรือซิลเวอร์ออกไซด์Löwe, Zeitschrift für Chemie, 1868, 4, 603

กรดเอลลาจิกพบในพืชหลายชนิดเช่น Myriophyllum spicatum  เห็ดราชนิด Phellinus linteus และพืชสกุลโอ๊ค เช่น Quercus alba และ Quercus robur  ในอาหาร พบมากในแบล็กเบอร์รี แครนเบอร์รี พีแคน ทับทิม แรสเบอร์รี สตรอว์เบอร์รี วอลนัต เก๋ากี่ องุ่นและลูกท้อPostharvest sensory and phenolic characterization of ‘Elegant Lady’ and ‘Carson’ peaches. Rodrigo Infante, Loreto Contador, Pía Rubio, Danilo Aros and Álvaro Peña-Neira, Chilean Journal of Agricultural Research, 71(3), July–September 2011, pages 445-451 (article)

กรดเอลลาจิกมีฤทธิ์ต้านการแบ่งตัวของเซลล์ที่ก่อมะเร็งและเป็นสารต้านอนุมูลอิสระ ช่วยลดภาวะเครียดออกซิเดชัน และวางขายในรูปของอาหารเสริมที่มีคุณสมบัติต้านมะเร็งและโรคหัวใจ อย่างไรก็ตาม สำนักงานคณะกรรมการอาหารและยาสหรัฐ (FDA) ประกาศว่าการโฆษณาว่ากรดเอลลาจิกสามารถรักษาโรคมะเร็งได้นั้นเป็นการละเมิดกฎหมายWarning Letter  sent to Millennium Health by the United States Food and Drug Administration, dated May 21, 2008.Warning Letter  sent to Kenton Campbell at Prime Health Direct, Ltd. by the United States Food and Drug Administration dated July 2, 2007.
# สปริงเกอร์ดับเพลิง
สปริงเกลอร์ดับเพลิง  เป็นสปริงเกลอร์ฉีดน้ำชนิดพิเศษ
ติดตั้งไว้ตามฝ้าเพดานในอาคาร และจะทำงานโดยอัตโนมัติเมื่อเกิดเหตุเพลิงไหม้, หัวสปริงเกลอร์ชนิดนี้จะออกแบบไว้เฉพาะ
ให้มีกระเปาะแก้วบรรจุแอลกอฮอล์อุดทางท่อจ่ายน้ำไว้เพื่อไม่ให้สปริงเกลอร์ทำงานในสภาพปกติ

เมื่อเกิดเหตุเพลิงไหม้ อุณหภูมิเพดานห้องจะขึ้นสูง ทำให้แอลกอฮอล์ในสปริงเกลอร์ขยายตัวจนกระเปาะแก้วแตก
เปิดทางให้น้ำฉีดออกมาเป็นฝอยเพื่อควบคุมไฟไม่ให้ลุกลาม
# เอ็นโซและแคส
เอ็นโซ อมอเร และ บิ๊กแคส (Enzo Amore & Big Cass) เป็นทีมนักมวยปล้ำของดับเบิลยูดับเบิลยูอี ปัจจุบันได้แตกทีมกันเพราะ Cass หักหลัง Enzo

ผลงานความสำเร็จ
 โปรเรสต์ลิงอิลลัสเตรเตด
 PWI ranked Enzo #110 of the top 500 singles wrestlers in the PWI 500 in 2017
 PWI ranked Cass #94 of the top 500 singles wrestlers in the PWI 500 in 2017
 ดับเบิลยูดับเบิลยูอี
 เอ็นเอ็กซ์ที เยียร์-เอ็นด์ อะวอร์ด (1 time)
 Tag Team of the Year (2015)
# เธรามิน
thumb|right|upright|ส่วนประกอบภายในชุดคิทเธรามิน

เธรามิน  เป็นเครื่องดนตรีไฟฟ้าชนิดหนึ่ง
ที่ผู้เล่นจะทำการโบกมือไปมาในอากาศเพื่อสร้างและควบคุมเสียง,
ประดิษฐ์โดยวิศวกรชาวรัสเซีย ลีโอ เธรามิน (เลฟ เซอร์เกเยวิช เธอร์เมน) ในปี พ.ศ. 2463
ช่วงหลังสงครามกลางเมืองรัสเซีย, และจดสิทธิบัตรที่สหรัฐอเมริกาในปี พ.ศ. 2471

เสียงของเครื่องดนตรีนี้มีเอกลักษณ์เฉพาะที่ฟังคล้ายเสียงอู้ของเซลโล แต่ระดับเสียงสูงต่ำจะแกว่งไปมาคล้ายคนฮัมเพลง

 หลักการทำงาน 

thumb|right|upright|แผนผังแสดงการทำงานภายในเธรามิน: ส่วนสีม่วงควบคุมความดัง, ส่วนสีเหลืองควบคุมเสียงสูงต่ำ, ส่วนสีแดงเป็นภาคขยายสัญญาณเสียงขาออก

เธรามินทำงานโดยอาศัยวงจรกำเนิดความถี่ไซน์สองชุด แต่ละชุดจะทำงานโดยอาศัยค่าความจุไฟฟ้าของเสาอากาศโลหะแต่ละเสา
ซึ่งอยู่คนละด้านของเครื่อง, เมื่อมือของผู้เล่นขยับเข้าใกล้เสา ความจุไฟฟ้าก็จะเปลี่ยนแปลง ทำให้ความถี่ที่ได้จากวงจรชุดนั้นๆ เปลี่ยนแปลง

วงจรกำเนิดความถี่หนึ่งจะทำหน้าที่คุมความดัง (โดยนำความถี่ที่ได้ไปเข้าวงจรความถี่ต่ำผ่าน และใช้ระดับสัญญาณที่ได้เป็นระดับความดังเสียง),
อีกวงจรจะคุมระดับตัวโน้ต (โดยนำความถี่ที่ได้ไปผสมกับความถี่อ้างอิง และใช้ความถี่บีตที่ออกมาเป็นเสียงตัวโน้ต)

เธรามินในปัจจุบันบางรุ่น นอกจากจะกำเนิดความถี่เสียงในตัวแล้ว ยังสามารถใช้เป็นอุปกรณ์ควบคุมมิดิ
เพื่อสร้างเสียงที่ซับซ้อนขึ้นผ่านชุดสังเคราะห์เสียงภายนอกได้อีกด้วย
# ดีลีต
Delete เป็นซิงเกิลของแหนม-รณเดช วงศาโรจน์ ในปี พ.ศ. 2559 สังกัดค่ายเพลงมิวสิกมูฟเรคคอร์ดส‎ ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ธีรภัค มณีโชติ และเรียบเรียงโดย ธีรภัค มณีโชติ, รณเดช วงศาโรจน์ เพลงนี้ออกจำหน่ายในวันที่ 15 มีนาคม พ.ศ. 2559DELETE - แหนม รณเดช Simple man by เต็น ธีรภัค [Official Teaser]

เพลงนี้เป็นเพลงเปิดตัวโปรเจคท์ Simple man by Ten Teerapak โปรเจคท์ของโปรดิวเซอร์ มือทองเต็น ธีรภัค มณีโชติ ที่ได้ชวน "แหนม รณเดช" มาเป็นคนถ่ายทอดเพลงนี้ "เต็น ธีรภัค" ถือเป็นโปรดิวเซอร์คู่ใจของแหนม รณเดช ที่ร่วมกันมานานหลายปี รวมถึงร่วมงานกันในเพลง “ให้ฉันดูแลเธอ” ซึ่งถือเป็นเป็นเพลงแจ้งเกิดของแหนม รณเดช และ song of the year ในปี 2009เต็น ธีรภัค เลือก แหนม รณเดช ประเดิมโปรเจค Simple Manby ส่งซิงเกิ้ล DELETE เรียกน้ำตา

เพลง Delete ได้แรงบันดาลใจมาจากชีวิตในช่วงนึ­งของแหนม รณเดช ที่ดูเหมือนเป็นหนุ่มเพอเฟ็ค แต่จริง ๆ แล้วก็มีมุมอ่อนแอ DELETE เล่าเรื่องราวที่เชื่อว่าน่าจะเกิดขึ้นได้­กับทุกคน ที่มีความทรงจำหรือใครบางคนที่ เราอยากจะลืมหรือลบออกไปจากใจ แต่ไม่ว่าจะทำอย่างไรก็ลบไม่ได้สักที

การตอบรับ
เพลง Delete ได้อันดับสูงสุด 27 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 7 กุมภาพันธ์ พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2559)อันดับสูงสุด IW Weekly Music Chart เพลงไทยสากล IW Weekly Music Chart เพลงไทยสากล ประจำสัปดาห์ที่ 20/2016 (15.05.2016 - 21.05.2016) 9 อีเอฟเอ็ม ชาร์ต 94 ท็อป แอร์เพลย์EFM 94 Top Air Play 94 เพลง ที่ถูกเปิดมากที่สุดบนหน้าปัดวิทยุในประเทศไทย ประจำวันเสาร์ที่ 23 เมษายน 2559 27 เคเคบ็อกซ์ ชาร์ต ไทย ท็อป 50ขอบคุณ ชาว kkbox ทุกคนเลย 🔸ฉันมาบอกว่า 🔸เธอไม่ควรเข้ามาในชีวิต 🔸Delete 🔸ตัวปัญหา 34
# ถนนเลี่ยงเมืองสันป่าตอง–หางดง
ถนนเลี่ยงเมืองสันป่าตอง–หางดง หรือ ทางหลวงชนบท ชม. 3035 สายแยกทางหลวงหมายเลข 108 - บ้านร้อยจันทร์ เป็นทางหลวงสายเลี่ยงเมืองใช้สำหรับเดินทางเข้าสู่ตัวเมืองเชียงใหม่ ก่อสร้างขึ้นเพื่อหลีกเลี่ยงคอขวดบริเวณตัวเมืองสันป่าตองและหางดง เชื่อมต่อระหว่างอำเภอดอยหล่อกับอำเภอหางดง จังหวัดเชียงใหม่
 ประวัติการก่อสร้าง 
การก่อสร้างเป็นเป็นสามระยะ ระยะแรกแล้วเสร็จและเปิดใช้งานในปี 2557 ระยะที่สองแล้วเสร็จและเปิดใช้งานในปี 2561 ระยะที่สามเป็นงานทางลอดที่แยกต้นเกว๋นและแยกท่าวังพร้าว คาดว่าจะแล้วเสร็จในปี 2564 ใช้งบประมาณทั้งสามระยะทั้งสิ้น 2,117 ล้านบาท
 รายชื่อทางแยก
# ฉันมาบอกว่า
ฉันมาบอกว่า... เป็นซิงเกิลของวงซีซันไฟฟ์ ในปี พ.ศ. 2559 สังกัดค่ายเพลงมีเรคคอร์ดส ในเครือมิวซิกมูฟ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เพิ่มศักดิ์ พิศิษฐ์สังฆการ เพลงนี้ออกจำหน่ายครั้งแรกในวันที่ 23 พฤษภาคม พ.ศ. 2559 ในร้านค้าไอทูนส์"ฉันมาบอกว่า...ฉันเอง ขอเลือกเดินจากไป"  Season Five New Single ฟังและดาวน์โหลดได้ก่อนใครที่ Apple Musicโดยเพลงนี้ถูกประพันธ์คำร้องที่ได้รับแรงบันดาลใจในการประพันธ์คำร้องมาจากชีวิตจริงของเพื่อนสนิทคนหนึ่ง 

ส่วนมิวสิควิดีโอนี้เผยแพร่ครั้งแรกในวันที่ 6 มิถุนายน พ.ศ. 2559ฉันมาบอกว่า - SEASON FIVE [Teaser] ได้บินลัดฟ้าไปถ่ายทำกันถึงแดนกิมจิ ประเทศเกาหลี โดยสมาชิกของวงทั้ง 4 "เอก-เจ-จั๊ก-เปา" ซีซันไฟฟ์ ได้รับบทนักสืบจำเป็น โดยเรื่องราวของ MV เพื่อนสมาชิกทั้ง 3คน ออกตามหาหลักฐานขั้นมาสเตอร์พีซ เพื่อให้การตัดสินใจทำอะไรบางอย่างของ "หนุ่มเอก" เป็นไปได้ง่ายขึ้น ภาระกิจของ 4 หนุ่ม เริ่มสตาร์ทขึ้นทันที ตั้งแต่ขึ้นเครื่องบินแอร์เอเชียเอ็กซ์ โดยการคีพลุคมาดเท่ห์ตามคาแรคเตอร์ของแต่ละคน จนถึงเวลาเครื่องแลนดิ้งกันเลย นักสืบทั้ง 3 เริ่มทำหน้าที่จับพิรุธของนางเอก (แอปเปิ้ล เดอะสตาร์) กับหนุ่มหล่อสไตล์โอปป้าด้วยวิธีต่าง ๆการันตีความเจ็บ! ฉันมาบอกว่า... เพลงจากชีวิตจริง จากวง Season Five

 การตอบรับ 
เพลง ฉันมาบอกว่า... ติดอันดับสูงสุด 2 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 23 พฤษภาคม พ.ศ. 2559 ที่มีคนดาวน์โหลดมากที่สุด
 ชาร์ต
ชาร์ต (พ.ศ. 2559)อันดับสูงสุด อินเท็นซีฟวอท์ช มิวสิก ชาร์ต ท็อป 40  เพลงไทยสากล 2016IW Music Chart Top 40 เพลงไทยสากล ประจำปี 2016 29 ไอทูนส์สโตร์ไทยแลนด์ ท็อปชาร์ต "ฉันมาบอกว่า" New Single จาก Season Five วันแรกขึ้นมาเป็นอันดับ 2 itunes Chart แล้วฮะ 2อีเอฟเอ็ม ชาร์ต 94 ท็อป แอรเพลย์ชาร์ตเพลงสุดฮิต 94 เพลงดังจากคลื่น EFM 94 TOP AIR PLAY ประจำวันเสาร์ที่ 16 กรกฎาคม 255922 JOOX Top 100 Chart 6 JOOX Top Top 50 Thai Songs Chart 6 Line Music Thailand Top 100 18 เคเคบ็อกซ์ ชาร์ต ไทย ท็อป 50ขอบคุณ ชาว kkbox ทุกคนเลย 🔸ฉันมาบอกว่า 🔸เธอไม่ควรเข้ามาในชีวิต 🔸Delete 🔸ตัวปัญหา 7
# เฉลิมศักดิ์ แย้มขะมัง
เฉลิมศักดิ์ แย้มขะมัง (เกิด 3 กันยายน พ.ศ. 2519) หรือชื่อเดิม นพรุจ แย้มขะมัง ชื่อเล่น เหลิม เป็นนักแสดงชายชาวไทย

 ผลงาน 
ละครโทรทัศน์
ปี พ.ศ.เรื่องออกอากาศรับบทเป็นหมายเหตุ 2553  ปอบอพาร์ทเมนท์  ช่อง 7  โกโก้  นักสู้พันธุ์ข้าวเหนียว  ช่อง 7  จ่าเพิ่ม   วงษ์คำเหลา เดอะซีรีส์  โมเดิร์นไนน์     2554  ดอกแก้ว   ช่อง 7  เขียด  2555  แววมยุรา  ช่อง 3  แจ็ค  ยอดรักนักสู้  ช่อง 3  ผจญ   หยกเลือดมังกร  ช่อง 7  สลึง   2556  รักสุดฤทธิ์  ช่อง 3  เจ๋ง แซ่แต้ เรือนกาหลงช่อง 7ดำ ศีล 5 คนกล้าท้าอธรรม ตอน เหยื่อคนหล่อ  ช่อง 5  หมี   2557  รถไฟ เรือเมล์ ลิเก กองถ่าย  ช่อง 3     2558  เงาใจ  ช่องวัน  กะเว  รับเชิญ ข้าบดินทร์  ช่อง 3  ม้า (ควาญช้างของขุนศรีไชยทิตย)   2559  นางบาป  ช่องวัน  ด้วง   ฉันทนาสามช่า  ช่อง 7  ติ๊งโหน่ง   ล่าดับตะวัน  ช่อง 8  จ่ามนตรี   ผักบุ้งกับกุ้งนาง  ช่อง 7 ลิง  ขมิ้นกับปูน  ช่อง 7  หวาน   เพชรตัดเพชร  ช่อง 7  เฮีย   2560  หมอเทวดา  ช่อง 3 เอสดี  โจอี้   นายฮ้อยทมิฬ  ช่อง 7  เฒ่าอ่วม  2561  พ่อปลาไหล  ช่อง 8  ชั้น  ไฮโซสะออน  ช่อง 7  นกเหยี่ยว   2562  บ่วงสไบ  ช่อง 7  อยู่   ภูตพิศวาส  ช่องวัน  ทม อิ่มทรัพย์  รับเชิญ รักนี้บุญรักษาช่อง 7 เข้ม รับเชิญ จันทร์กระจ่างที่กลางทุ่ง  ช่อง 7   เหลิม ลูกน้องบุญสม 2563  ปิ่นไพร  ช่อง 7  อินโถ    2564  ห้องสุดท้ายหมายเลข 6  ช่องวัน  ยามต๋อง   2565  หุบพญาเสือ  ช่อง 7  เสริม   สายเลือดสองหัวใจ  ช่อง 7  หนุ่ย  ลูกน้องเฮียตง บอดี้การ์ดหมอลำ  ช่องวัน  โกโก้   สายลับสะบัดช่อ  ช่อง 3    รอออกอากาศ

 ผลงานละครชุด 
ปี พ.ศ.เรื่องออกอากาศ บทบาท หมายเหตุ 2553  จุดนัดภพ  ช่อง 3    รับเชิญ 2557  ลูกผู้ชายพันธุ์ดี  ช่อง 7  เขียว 

 ซิทคอม 
ปี พ.ศ.เรื่องออกอากาศ บทบาท หมายเหตุ 2557  คู่กิ๊กพริกกะเกลือ ตอน ศึกชิงป๋อ  ช่อง 7  ไอ้จี๊ด  รับเชิญ  2556  เป็นต่อ ขั้นเทพ ตอน ห่อให้ด้วย , ไอ้ตี๋ตายแน่  ช่องวัน  คุณเต้  รับเชิญ 

 ภาพยนตร์  
 ภาพยนตร์ พ.ศ.  เรื่อง  รับบทเป็น หมายเหตุ  พ.ศ. 2550 บอดี้การ์ดหน้าเหลี่ยม 2คนใต้รับเชิญ  พ.ศ. 2551  ฮะเก๋า  พี่โข่ง  ว้อ...หมาบ้ามหาสนุกยงยุทธลูกน้องจิว  พ.ศ. 2552  วงษ์คำเหลา  จูเนียร์    พ.ศ. 2553   มือปืนตรัยภาคมือปืนดาวพระเสาร์  มือมีด (ลี กิม ฮวง)  ตุ๊กกี้ เจ้าหญิงขายกบนายกรัฐมนตรีรับเชิญกะปิ ลิงจ๋อไม่หลอกจ้าวช้างรับเชิญ  พ.ศ. 2554   มือปืนตรัยภาคหมาแก่ อันตราย  มือมีด (ลี กิม ฮวง)    พ.ศ. 2554   เหลือแหล่  หม้อดิน    พ.ศ. 2554  จั๊กกะแหล๋น  ด่วน    พ.ศ. 2555  วงจรปิด  ช่าง (เหลิม)   พ.ศ. 2563  เลิฟยู โคกอีเกิ้ง  ยามเหลิม  

 พิธีกร 
ปี พ.ศ.รายการออกอากาศ หมายเหตุ 2559-ปัจจุบัน  Davinci เกมถอดรหัส  ช่อง 3
# Ã
right
ตัวอักษร Ã (ตัวเล็ก: ã) เป็นรูปแบบตัวหนึ่งของอักษรละติน A ที่มีทิลเดอ อยู่ด้านบน ที่ใช้ในภาษาโปรตุเกสและภาษาเวียดนามในวรรณยุกต์

ดูเพิ่ม
Ă ă : อักษรละติน A ที่มี บรีฟ
Â â : อักษรละติน A ที่มี เซอร์คัมเฟล็กซ์
Ä ä : อักษรละติน Ä
Å å : อักษรละติน A ที่มี ห่วงด้านบน
Č č : อักษรละติน C ที่มี แครอน
Ẽ ẽ : อักษรละติน E ที่มี ทิลเดอ
Ĩ ĩ : อักษรละติน I ที่มี ทิลเดอ
Ñ ñ : อักษรละติน N ที่มี ทิลเดอ
Õ õ : อักษรละติน O ที่มี ทิลเดอ
Ũ ũ : อักษรละติน U ที่มี ทิลเดอ
Ỹ ỹ : อักษรละติน Y ที่มี ทิลเดอ
# Dzs (สัทศาสตร์)
ตัวอักษร Dzs (ตัวเล็ก: dzs) เป็นไตรอักษร (trigraph) ของตัวอักษรละติน D Z S สามตัวที่เขียนติดกันและออกเสียงเป็นอีกเสียงหนึ่ง

Dzs เป็นตัวอักษรที่ใช้ในภาษาฮังการีและจะออกเสียงเป็น  และ  ในสัทอักษรสากล
# Ń
right
ตัวอักษร Ń (ตัวเล็ก: ń) เป็นรูปแบบหนึ่งของอักษรละติน N ที่มีอคิวต์แอ็กเซนต์ อยู่ด้านบน โดยถูกใช้ในบริบทหลากหลายในสัทอักษรสากลแสดงนี้เสียงโดยสัญลักษณ์ 

Ń เป็นตัวอักษรที่ใช่ในภาษาโปแลนด์และภาษาคาชูเบีย

ดูเพิ่ม
É é : อักษรละติน É
N n : อักษรละติน N
Ñ ñ : อักษรละติน N ที่มี ทิลเดอ
# Ł
right
ตัวอักษร Ł (ตัวเล็ก: ł) เป็นรูปแบบหนึ่งของอักษรละติน L ที่มี แถบเส้น อยูด้านตรงกลางบิดงอโค้งรัดเส้น โดยถูกใช้บริบทที่หลากหลายในสัทอักษรสากลเสียงนี้แสดงโดยสัญลักษณ์ 

Ł เป็นตัวอักษรที่ใช้ในภาษาโปแลนด์และภาษาคาชูเบียน

ดูเพิ่ม
Đ đ : อักษรละติน D ที่มี แถบเส้น
Ħ ħ : อักษรละติน H ที่มี แถบเส้น
L l : อักษรละติน L
Ø ø : อักษรละติน O ที่มี แถบเส้น
Ŧ ŧ : อักษรละติน T ที่มี แถบเส้น
Ƶ ƶ : อักษรละติน Z ที่มี แถบเส้น
Л л : อักษรซีริลลิก Л
# Ẽ
ตัวอักษร Ẽ (ตัวเล็ก: ẽ) เป็นรูปแบบหนึ่งของอักษรละติน E ที่มีทิลเดอ อยู่ด้านบน โดยถูกใช้ในบริบทที่หลากหลายในสัทอักษรสากล
วรรณยุกต์
Ẽ เป็นตัวอักษรที่มีวรรณยุกต์ของภาษาเวียดนาม
ดูเพิ่ม
อักษรละติน Ã
อักษรละติน E
อักษรละติน Ễ
# Ż
ตัวอักษร Ż (ตัวเล็ก: ż) เป็นรูปแบบหนึ่งของอักษรละติน Z ที่มีจุด อยู่ด้านบน โดยถูกใช้ในบริบทที่หลากหลายในสัทอักษรสากล
ชื่อเรียก
 ในภาษาโปแลนด์และภาษาคาชูเบียน เรียกว่า "แช"
 ในภาษามอลตา เรียกว่า "เซ" 
ดูเพิ่ม
Ċ ċ : อักษรละติน C ที่มี จุดด้านบน
Ė ė : อักษรละติน E ที่มี จุดด้านบน
Ġ ġ : อักษรละติน G ที่มี จุดด้านบน
Z z : อักษรละติน Z
Ž ž : อักษรละติน Z ที่มี แครอน
Ź ź : อักษรละติน Z ที่มี อคิวต์แอ็กเซนต์
Ƶ ƶ : อักษรละติน Z ที่มี แถบเส้น
# นางทาส (พ.ศ. 2559)
เนื้อเรื่อง 

 รายชื่อนักแสดง 
 นักแสดง  รับบท  หมายเหตุ ณัฐวุฒิ สกิดใจ  พระยาสีหราชโยธิน  มทิรา ตันติประสุต  เย็น   วิริฒิพา แย้มนาม  คุณหญิงแย้ม  หยาดทิพย์ ราชปาล  สาลี่   รวีวรรณ บุญประชม  บุญมี   เกียรติกมล ล่าทา  พระมหาเทพ  ตัวร้าย วริษฐ์ ทิพโกมุท  บุญมา  ตัวร้าย ดนัย จารุจินดา  เที่ยง   ขวัญฤดี กลมกล่อม  ยายฟัก / พี่ฟัก   วิรากานต์ เสณีตันติกุล  อีแอบ   ธารธารา รุ่งเรือง  ม้วน   พิศมัย วิไลศักดิ์  นมแสง   ภัทรวดี ปิ่นทอง  แรม  

 เพลงประกอบละคร 
 เพลง ทาสรักของเธอ - แนน วาทิยา
 เพลง รักทั้งหมดจากหัวใจ - ลี่ ภาณุ
# เทศกาลนักเรียนนานาชาติไกรฟส์วัลท์
เทศกาลนักเรียนนานาชาติไกรฟส์วัลท์ ( ) เป็นกิจกรรมที่จัดขึ้นโดยองค์กร GrIStuF e.V. ซึ่งเป็นองค์กรไม่แสวงผลกำไรในประเทศเยอรมนี กิจกรรมนี้ถูกจัดขึ้น ณ เมืองไกรฟส์วัลท์ (Greifswald) ซึ่งอยู่ทางตอนเหนือ ห่างจากกรุงเบอร์ลินเมืองหลวงของประเทศเยอรมนี ประมาณ 200 กิโลเมตร โดยเมืองนี้ตั้งอยู่บริเวณชายฝั่งทะเลบอลติก

กิจกรรมที่จัดขึ้นประกอบไปด้วย การทำเวิร์กช็อป กิจกรรมแลกเปลี่ยนวัฒนธรรม การนำเสนอผลงาน งานเลี้ยง และคอนเสิร์ต โดยแนวคิดหลักของงานครอบคลุมเนื้อหาในหลากหลายประเด็น ทั้งการเมือง ศิลปะ สังคม และวัฒนธรรม

 ผู้จัดงาน 

GrIStuF e.V. เป็นองค์กรไม่แสวงผลกำไรซึ่งจัดตั้งโดยนักศึกษาอาสาสมัคร เพื่อจัดกิจกรรม Greifswald International Student Festival นอกจากนี้ทางองค์กรยังได้จัดกิจกรรมอีกหลายอย่าง อาทิ Running Dinner และ Féte de la Musique สำหรับผู้คนในเมืองตั้งแต่ปี ค.ศ. 2007

 ประวัติ 

กิจกรรมได้รับแรงบันดาลใจมาจาก International Student Week in Iimenau โดยกลุ่มนักศึกษาที่สนใจ จนเกิดเป็น Greifswald International Student Festival ขึ้นครั้งแรกในปี ค.ศ. 2002

รายการกิจกรรมที่ได้จัดไปแล้ว

 2002: Our World - Our Choice
 2005: Touch the world
 2006: Project U-Rope: Utopia or reality?
 2008: Mind a change?
 2010: Response-Ability
 2012: FACE to FACE - paving the way for a non-violent society
 2014: Lost in Consumption - Rethinking Economy
 2016: Sea: The Future - Discovering the Ocean Current

หัวข้อของกิจกรรมในปี ค.ศ. 2005 ได้แก่ Green Globalization, Conflicts, Migration, Development Cooperation, Intercultural learning และ Bioethics มีนักศึกษาทั้งหมด 271 คนเข้าร่วมงาน ซึ่งน้อยกว่าที่คาดการณ์ไว้เนื่องจากปัญหาเรื่องวีซ่าของนักศึกษาจากนอกสหภาพยุโรป

ในปี ค.ศ. 2006 กิจกรรมได้จัดขึ้นภายใต้แนวคิด Project U-rope: Utopia or Reality ซึ่งในครั้งนี้ให้เฉพาะนักศึกษาจากยุโรปเข้าร่วม โดยมีเกซีน ชวาน (Gesine Schwan) นักวิชาการด้านรัฐศาสตร์และนักการเมืองเป็นผู้อุปถัมภ์ และได้แสดงวีดิทัศน์แก่นักศึกษาซึ่งเข้าร่วมงานในครั้งนี้มากกว่า 400 คน กิจกรรมทางวัฒนธรรมในงานได้แก่

 European Night
 Meeting of the Europeans
 Excursions to the Region
 Panel Discussions
 League of Culture
 Several Concerts

งานในครั้งถัดมาได้ถูกจัดขึ้นในปี ค.ศ. 2008 เพื่อไม่ให้ซ้อนกับงาน Ilmenau Festival ในปี ค.ศ. 2007